মৌলি গাঙ্গুলি

মৌলি গাঙ্গুলি হলেন একজন ভারতীয় টেলিভিশন এবং চলচ্চিত্র অভিনেত্রী, যিনি হিন্দি এবং বাংলা উভয় চলচ্চিত্র জগতে কাজ করেছেন। তিনি স্টার প্লাসে প্রচারিত একতা কাপুরের জনপ্রিয় হিট থ্রিলার ধারাবাহিক কহিঁ কিসি রোজ-এ ২০০৯ সাল থেকে ২০১৪ সাল পর্যন্ত শায়না চরিত্রে অভিনয় করেছেন। তিনি ২০০৪ সালে প্রকাশিত সাক্ষী নামক টেলিভিশন ধারাবাহিকের কেন্দ্রীয় চরিত্রে অভিনয় করেছিলেন। সর্বশেষ তাঁকে জি টিভিতে প্রচারিত জামাই রাজা নামক জনপ্রিয় টেলিভিশন ধারাবাহিকে ১ম মরশুমে পায়েল ওয়ালিয়া চরিত্রে অভিনয় করতে দেখা গিয়েছে। মৌলি গাঙ্গুলি ১৯৮২ সালে ভারতের পশ্চিমবঙ্গের কলকাতায় জন্মগ্রহণ করেছিলেন। তিনি কলকাতা বিশ্ববিদ্যালয় হতে বিজ্ঞান বিভাগে স্নাতক সম্পন্ন করেছেন। তিনি মডেলিং এবং বেশ কয়েকটি টেলিভিশন এবং মুদ্রণের বিজ্ঞাপনে একজন মডেল হিসেবে উপস্থিত হওয়ার মাধ্যমে তাঁর কর্মজীবন শুরু করেছিলেন। তিনি পিয়ার্স সাবান, রিন, এরিয়েল, ক্লোজ-আপ, ডাবল ডায়মন্ড, এশিয়ান পেইন্টস, সোনম কোয়ার্টজ, ব্রিটানিয়া, ম্যাগি এবং বোম্বে ডাইংয়ের মতো পণ্যগুলোর বিজ্ঞাপনে একজন মডেল হিসেবে উপস্থিত হয়েছেন। অভিনয় শুরু করার পূর্বে তিনি একজন সহকারী পরিচালক হিসেবেও কাজ করেছেন। ২০০১ সালের এপ্রিল মাসে গাঙ্গুলি কহিঁ কিসি রোজ-এ শায়নার চরিত্রে অভিনয়ের জন্য একটি চুক্তি স্বাক্ষর করেছিলেন। বেশ জনপ্রিয়তা পাওয়া এই ধারাবাহিক তাঁকে প্রচুর প্রশংসা পেতে সাহায্য করেছিল। এই অনুষ্ঠানটি ২০০৪ সালের সেপ্টেম্বর মাস পর্যন্ত চলেছিল। পরবর্তীতে তিনি কুটুম্ব এবং কুসুম-এর জনপ্রিয় ধারাবাহিকে অভিনয় করেছেন। ২০০৪ সালে, গাঙ্গুলি সমীর সোনি এবং অমিত সাধের বিপরীতে কেন্দ্রীয় চরিত্রে সাক্ষী নামক টেলিভিশন ধারাবাহিকে অভিনয় করেছেন; এই ধারাবাহিকটি সনি এন্টারটেইনমেন্ট টেলিভিশনে প্রচারিত হতো। তাঁর টেলিভিশন সাফল্য তাঁকে ঐশ্বর্যা রাই এবং অজয় দেবগানের পাশাপাশি ঋতুপর্ণ ঘোষের প্রশংসিত চলচ্চিত্র রেইনকোট (২০০৪)-এ অভিনয় করতে সাহায্য করেছিল। এরপরে তিনি অভিনয় জগত হতে একটি বিরতি নিয়েছিলেন এবং ২০০৮ সালে মুক্তিপ্রাপ্ত আঠওয়াঁ বচন-এর মাধ্যমে পুনরায় অভিনয় জগতে ফিরে আসেন। ২০০৯ সালে তিনি তার তৎকালীন প্রেমিক এবং সহশিল্পী মাজহার সাঈদের সাথে স্টার প্লাসে প্রচারিত নৃত্য বিষয়ক জনপ্রিয় রিয়ালিটি অনুষ্ঠান নাচ বলিয়েতে প্রতিযোগী হিসেবে অংশগ্রহণ করেছিলেন; যেখানে তাঁরা ১০ম স্থান অধিকার করেছিলেন। ২০১২ সালে সনি এন্টারটেইনমেন্ট টেলিভিশনে প্রচারিত কে হুয়া তেরা বাদা-তে তিনি এক প্রতিপক্ষের চরিত্রে অভিনয় করেছিলেন, যিনি এক চতুর ব্যবসায়ী হওয়ার পাশাপাশি বিবাহিত ব্যক্তির সাথে রোম্যান্স করেন। ২০১৬ সালে, তিনি জি টিভিতে প্রচারিত জামাই রাজা নামক টেলিভিশন ধারাবাহিকে পায়েল ওয়ালিয়া চরিত্রে অভিনয় করেছেন। ভারতীয় টেলিভিশন অভিনেত্রীদের তালিকা "Mouli Ganguly returns to TV"। Hindustan Times। ৯ ফেব্রুয়ারি ২০১২। ২৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।  Pillai, Sreedhar (৩১ মে ২০০৫)। "Saaksshi's success"। The Hindu। ১ অক্টোবর ২০০৪ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।  "Mouli Ganguly excited about glamourous entry in 'Jamai Raja'"। ABP News। ২০ জুলাই ২০১৬। ২৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।  "Comedy please!"। The Hindu। ১০ আগস্ট ২০০৬। ২৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।  "Interview with actor Mouli Ganguly"। indiantelevision.com। ৭ মে ২০০৩।  "Mouli Ganguly Height, Weight, Age, Affairs, Bio & More"। lifenlesson.com। ২৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৭।  "TUBE TALK — Woman Power: Saakshi"। The Telegraph (Kolkata)। ২৩ আগস্ট ২০০৪। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।  "'I can't take the stress of reality shows'"। Rediff.com Movies। ২৭ আগস্ট ২০০৮।  "Meanies next door"। The Times of India। ৬ মার্চ ২০১২। ১৫ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।  "Jamai Raja's season 3 to have Mouli Ganguly as the new glamorous and evil mother-in-law!"। bollywoodlife.com। ৩ আগস্ট ২০১৬।  ইন্টারনেট মুভি ডেটাবেজে মৌলি গাঙ্গুলি (ইংরেজি)